

ОБЯВЛЕНИЕ

за провеждане на конкурс за избор на управител на еднолично търговско дружество със 100% общинско участие в капитала „Общински пазари Н. З.“ ЕООД, гр. Нова Загора, ЕИК 119505010 за срок от 3 /три/ години.


[bookmark: _Hlk169698724]1. Община Нова Загора на основание Решение № 180/27.06.2024 г. на Общински съвет Нова Загора и Заповед РД-12-769/29.07.2024 г. обявява конкурс за избор на управител на еднолично търговско дружество със 100% общинско участие в капитала „Общински пазари Н. З.“ ЕООД, гр. Нова Загора, ЕИК 119505010 за срок от 3 /три/ години.
2. Конкурсни условия и изисквания към участниците в конкурса. Участниците в конкурса следва:
 2.1. да са български граждани или граждани на друга държава членка на ЕС, на друга държава страна по споразумението за ЕИП или на Конфедерация Швейцария;
2.2. да имат завършена образователно-квалификационна степен "бакалавър" или по-висока;
2.3. да имат най-малко 5 години професионален опит;
2.4. да не са поставени под запрещение;
2.5. да не са осъждани за умишлено престъпление от общ характер;
2.6. да не са лишени от правото да заемат съответната длъжност;
2.7. да не са обявени в несъстоятелност като едноличен търговец или неограничено
отговорен съдружник в търговско дружество, обявено в несъстоятелност, ако са останали неудовлетворени кредитори;
 2.8. да не са били член на управителен или контролен орган на дружество, съответно кооперация, обявени в несъстоятелност през последните две години преди назначаването, ако са останали неудовлетворени кредитори;
 2.9. да не са били управител, член на управителен или контролен орган на дружество, за което е било установено с влязло в сила наказателно постановление неизпълнение на задължения по създаване и съхранение на определените му нива от запаси по Закона за запасите от нефт и нефтопродукти;
 2.10. да не са съпруг или лице във фактическо съжителство, роднина по права линия, по съребрена линия - до четвърта степен включително, и по сватовство - до втора степен включително, на управител или член на колективен орган за управление и контрол на същото публично предприятие;
 2.11. да не заемат висша публична длъжност по чл. 6, ал. 1, т. 1 – 35 и т. 38 и 39 от Закона за противодействие на корупцията, не са член на политически кабинет и секретар на община;
2.12. да не извършват търговски сделки от свое или от чуждо име;
2.13. да не са съдружник в събирателни, в командитни дружества и в дружества с ограничена отговорност;
2.14. да не са управител или член на изпълнителен или контролен орган на друго публично предприятие;
3. Право на участие има всеки кандидат, който отговаря на изискванията за участие в конкурса и условията по чл. 17 и чл. 18 от Наредбата за упражняване на правата на собственост на общината върху общинската част от капитала на търговските дружества.
4. Кандидатите предоставят задължително, в запечатан плик, следните документи в съответствие с изискванията, посочени в обявата:
[bookmark: _Hlk172727419] - заявление /Образец № 1/;
[bookmark: _Hlk172728077] - мотивационно писмо;
 - автобиография;
 - нотариално заверено копие от диплома за завършено висше образование,
 - копие от документ, удостоверяващ придобит професионален опит (трудова книжка, служебна книжка, осигурителна книжка и др.);
 - декларация, че кандидатът не е лишен от правото да упражнява търговска дейност /Образец №2/.
Конкурсните условия,  и образците на документите са неразделна част от горепосочената заповед и могат да бъдат получени в стая 407 в сградата на Общинска администрация в гр. Нова Загора, ул. „24 май“, № 1, освен това са достъпни на интернет страницата на община Нова Загора.
5. Конкурсът се провежда на три етапа:
5.1. Допустимост по документи;
5.2. Изготвяне и представяне на бизнес план (програма за управление) за развитие на дружеството;
5.3. Събеседване с кандидатите;
5.4. Класиране на участниците от комисията.

Заявленията за участие в конкурса се подават в запечатан плик в Информационния център на Община Нова Загора до 17:00 часа на 30.08.2024 г.
Допълнителна информация – в стая № 407, тел. 0459 6 21 64 / 0886084024, Сергей Дериволков, нач. отдел „Правен“.


